Павлодарда түрмедегі азаптауға қатысты іс бойынша апелляциялық сот басталды
"Павлодарда түрмедегі азаптауға қатысты іс бойынша апелляциялық сот басталды" | "https://abai.kz/post/105254"
TITLE: Павлодарда түрмедегі азаптауға қатысты іс бойынша апелляциялық сот басталды
URL: https://abai.kz/post/105254
META: "Павлодарда түрмедегі азаптауға қатысты іс бойынша апелляциялық сот басталды" | "https://abai.kz/post/105254"
DATE: 07.02.2020
AUTHOR(s): Abai.kz
TOTAL WORDS: 105
TEXT: Павлодар облыстық қылмыстық істер жөніндегі сот алқасы 5 ақпанда АП-162/3 колониясында 2016 жылы тіркелген азаптау оқиғасына қатысты іс бойынша апелляциялық шағымды қарай бастады. Павлодардағы жалпы режимдегі түрмеде азаптау салдарынан қайтыс болған 44 жастағы дзюдошы Бақытжан Әбдікәрімовтің бауыры қылмыстық істегі "өз-өзіне қол жұмсауға дейін жеткізу" бабын "кісі өлтіру" айыбына алмастыруды соттан сұрады. Прокурор сот үкімін өзгеріссіз қалдыруды өтінді. Соттың келесі отырысы 6 ақпанға белгіленді. Павлодар қалалық қылмыстық істер жөніндегі соты 2019 жылы 4 қыркүйекте колониядағы азаптауға қатысты іс бойынша 14 адамды бес жылдан жеті жылға дейін соттады. Халықаралық адам құқықтарын қорғау ұйымдары мен Батыс елдерінің үкіметтері Қазақстан билігінен түрмелердегі азаптауға жол бермеуін бірнеше мәрте сұраған. Abai.kz
